TAE ดีดแรง 22% รับงบ Q1 กำไรโต 9 เท่าตัว แตะ 54 ล้าน
TAE ดีดแรง 22% รับงบ Q1 กำไรโต 9 เท่าตัว แตะ 54 ล้าน ตามรายได้ขายทะลัก 808 ล้าน  
TAE ดีดแรง 22% รับงบ Q1 กำไรโต 9 เท่าตัว แตะ 54 ล้าน ตามรายได้ขายทะลัก 808 ล้าน  
11 พ.ค. 2566

ผู้สื่อข่าวรายงานว่า วันนี้ (11 พ.ค.66) ราคาหุ้นบริษัท ไทย อะโกร เอ็นเนอร์ยี่ จำกัด (มหาชน) หรือ TAE ล่าสุด ณ เวลา 15:04 น. อยู่ที่ระดับ 1.48 บาท บวก 0.27 บาท หรือ 22.31% สูงสุดที่ระดับ 1.52 บาท ต่ำสุดที่ระดับ 1.34 บาท ด้วยมูลค่าซื้อขาย 25.11 ล้านบาท

  บริษัท ไทย อะโกร เอ็นเนอร์ยี่ จำกัด (มหาชน) หรือ TAE รายงานผลการดำเนินงานไตรมาส 1 สิ้นสุดวันที่ 31 มีนาคม 2566 

โดยกำไรเพิ่มขึ้นเนื่องจากบริษัทฯมีรายได้ในไตรมาส 1/66 จำนวน 808.90 ล้านบาท เพิ่มขึ้นจากงวดเดียวกันของปีก่อน 137.28 ล้านบาทเนื่องจากรายได้จากการขายเพิ่มขึ้นจากงวดเดียวกันของปีก่อน 109.89 ล้านบาท คิดเป็นร้อยละ 16.36 เนื่องจากราคาจำหน่ายเอทานอลเพิ่มขึ้นจากงวดเดียวกันของปีก่อนร้อยละ 14.71
นอกจากนี้รายได้อื่นเพิ่มขึ้นจากงวดเดียวกันของปีก่อน 27.39 ล้านบาท เนื่องจากได้รับเงินค่าปรับจากกรณีคู่สัญญาไม่สามารถปฏิบัติตามสัญญาและเงินค่าสินไหมทดแทนจากประกันภัย